
23-TA-1534: Noteikumu projekts (Jauns)
Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" ceturtās kārtas īstenošanas noteikumi
TA saskaņojamie dokumenti
Noteikumu projekts 3.0
Anotācija (ex-ante) 3.0
MK sēdes protokollēmuma projekts 2.0

	1.
	Noteikumu projekts
23. Aģentūra lēmumu par projekta iesnieguma apstiprināšanu ar nosacījumu pieņem, ja projekta iesniegumā ir trūkumi, kuri projekta iesniedzējam jānovērš, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja minētie nosacījumi tiek izpildīti lēmumā noteiktajā termiņā un kārtībā, Aģentūra izdod atzinumu par lēmumā noteikto nosacījumu izpildi un atzinumā par nosacījumu izpildi iekļauj arī informāciju par nepieciešamību uzsākt līgumslēgšanas procesu. Atzinuma izdošanas termiņu var pagarināt ne vairāk kā par vienu mēnesi. Ja minētie nosacījumi netiek izpildīti lēmumā noteiktajā termiņā un kārtībā, Aģentūra atceļ pieņemto lēmumu un noraida projekta iesniegumu.
	Priekšlikums
Lūdzam svītrot noteikumu projekta 23. punkta trešo teikumu un 29. punktu kā Administratīvā procesa likuma dublējošu.
Piedāvātā redakcija
-
	Viesturs Blūmentāls (TM)

	2.
	Noteikumu projekts
33.4.8. projekta ietvaros pastāv interešu konflikta, korupcijas, krāpšanas un dubultā finansējuma risks.
	Priekšlikums
Lūdzam svītrot noteikumu projekta 33.4.8. apakšpunktu, jo attiecīgais kritērijs neatbilst izslēgšanas kritērijam, attiecīgo nosacījumu paredzot kā atbilstības kritēriju vai priekšnoteikumu atbalsta piešķiršanai saskaņā ar noteikumu projekta 44. punktu.
Piedāvātā redakcija
-
	Viesturs Blūmentāls (TM)

	3.
	Noteikumu projekts
40.12. darbībām, kas sāktas pirms projekta iesnieguma iesniegšanas vadības informācijas sistēmā.
	Priekšlikums
Lūdzam pārskatīt un precizēt noteikumu projektu, tostarp svītrot 40.12. apakšpunktu (sk. 44.2. apakšpunktu) un 45.9. apakšpunktā ietverto teikumu "Patentu un licenču amortizācijas izmaksas var būt attiecināmas tikai tad, ja tās iegādātas pēc projekta iesnieguma iesniegšanas vadības informācijas sistēmā" (sk. 47. punktu), novēršot tiesību normu dublēšanos attiecībā uz regulējumu, no kura izriet, ka projekta aktivitātes var veikt pēc projekta iesnieguma iesniegšanas vadības informācijas sistēmā .
Piedāvātā redakcija
-
	Viesturs Blūmentāls (TM)

	4.
	Noteikumu projekts
45.9. atbalsta saņēmēja īpašumā esošo instrumentu, iekārtu un to aprīkojuma izmaksas, finanšu nomā iegādāto iekārtu amortizācijas izmaksas, ciktāl tos izmanto pētniecības vai tehniski ekonomiskās priekšizpētes darbībām, atbilstoši Komisijas regulas Nr. 651/2014 25. panta 3. punkta "b" apakšpunktam, patentu un licenču amortizācijas izmaksas, ciktāl tos izmanto pētniecības projektā, atbilstoši Komisijas regulas Nr. 651/2014 25. panta 3. punkta "d" apakšpunktam, atbalsta saņēmēja īpašumā esošo ēku amortizācijas izmaksas un zemes komerciālās nodošanas izmaksas vai faktiski veikto kapitālieguldījumu izmaksas, atbilstoši Komisijas regulas Nr. 651/2014 25. panta 3. punkta "c" apakšpunktam. Izmaksas par ēkām iespējams attiecināt no konkrētas daļas. Iekārtu amortizācijai piemēro tādu pašu nolietojuma aprēķināšanas metodi kā nomnieka īpašumā esošajiem pamatlīdzekļiem. Amortizācijas izmaksas iekārtām, kas iegādātas finanšu nomā, nevar būt lielākas par veikto nomas maksājumu par pamatlīdzekļa iegādi. Netiek segtas telpu, instrumentu, iekārtu un to aprīkojuma, patentu un licenču amortizācijas izmaksas, ja to iegādei vai izveidei jau ir ticis saņemts komercdarbības atbalsts no valsts, pašvaldības, Eiropas Savienības vai citiem publiskajiem līdzekļiem šī vai cita atbalsta pasākuma vai projekta ietvaros. Patentu un licenču amortizācijas izmaksas var būt attiecināmas tikai tad, ja tās iegādātas pēc projekta iesnieguma iesniegšanas vadības informācijas sistēmā. Ja laiks, kamēr telpas, instrumentus, iekārtas, patentus un licences izmanto pētniecībā, neaptver visu attiecīgo telpu, instrumentu, iekārtu, patentu un licenču lietderīgās lietošanas laiku, par attiecināmajām izmaksām uzskata tikai tādas amortizācijas izmaksas, kas atbilst projekta termiņam;
	Priekšlikums
Lūdzam skaidrot, kas ir domāts ar atbalsta saņēmēja īpašumā esošo instrumentu, iekārtu un to aprīkojuma izmaksām, proti, vai ar tām domātas amortizācijas izmaksas. Attiecīgā gadījumā lūdzam noteikumu projekta 45.9. apakšpunktā pēc vārdiem "un to aprīkojuma" papildināt ar vārdu "amortizācijas".
Piedāvātā redakcija
-
	Viesturs Blūmentāls (TM)

	5.
	Noteikumu projekts
81. Nozares ministrija sagatavo izskatīšanai Ministru kabinetā ziņojumu par investīcijas īstenošanu, kas ietver informāciju par turpmāku investīcijas uzraudzību pēc 2026. gada 31. augusta, tai skaitā par finansējuma izlietojumu, sniedzot priekšlikumus par finansējuma pārvirzīšanu nozares ministrijas atbalsta pasākumiem Eiropas Savienības kohēzijas politikas programmas 2021.–2027. gadam plānošanas periodā.
	Priekšlikums
Lūdzam svītrot noteikumu projekta 81. un 82. punktu, kā arī 74. punktā vārdus "un nozares ministrija lemj par finansējuma pārvirzīšanu atbilstoši šo noteikumu 81. punktā minētajam", attiecīgos 81. un 82. punktā minētos pienākumus izsakot kā atbildīgās iestādes uzdevumus un iekļaujot Ministru kabineta sēdes protokollēmumā.
Piedāvātā redakcija
-
	Viesturs Blūmentāls (TM)



